
	Autors

	1.
	Rīkojuma projekts
 Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pase
	Iebildums
Atkārtoti norādām, ka projekta pases 3.3. sadaļā “Projekta ieguvumi un lietderības rādītāji” veiktie precizējumi nav pietiekami un pilnībā nenovērš iepriekš izteikto iebildumu. Norādītie KPI nepietiekami atspoguļo projekta sociālekonomisko ieguvumu un vairākos gadījumos raksturo projekta tehniskos rezultātus nevis izmērāmus lietderības rādītājus. Lūdzam precizēt 3.3. sadaļu, nosakot tādus KPI, kas tieši raksturo procesa uzlabojumus tiesu ekspertīžu apritē (piemēram, ekspertīžu aprites ātruma pieaugumu, laika ietaupījumu datu apstrādē, manuālo darbību vai kļūdu skaita samazinājumu), kā arī nodrošinot skaidru sasaisti starp projekta lietderības aspektiem un KPI un nosakot korektas sākotnējās un mērķa vērtības, kas balstītas faktiskajos datos.
Piedāvātā redakcija
-
	Anete Kice (VARAM)

	2.
	Rīkojuma projekts
 Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pase
	Priekšlikums
Lūdzam precizēt projekta pases 7. sadaļā informāciju par projekta “biznesa” īpašnieku, norādot ELIS informācijas sistēmas biznesa īpašnieku – institūciju, kas atbild par sistēmas funkcionalitāti un tās attīstības virzieniem. Norādām, ka pašreizējais formulējums, kur kā biznesa īpašnieki minētas vairākas iestādes kā reformējamās iestādes, nav korekts.
Piedāvātā redakcija
-
	Anete Kice (VARAM)

	3.
	Rīkojuma projekts
 Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pase
	Priekšlikums
Nepieciešams precizēt projekta dokumentācijā norādīto pakalpojuma nosaukumu. Sistēma ir resurss, kas nodrošina pakalpojuma sniegšanai nepieciešamo digitālo tehnoloģiju, līdz ar to sistēma pati par sevi nav uzskatāma par pakalpojumu. Lūdzam pakalpojuma nosaukumu precizēt atbilstoši VARAM tīmekļvietnē pieejamajiem skaidrojumiem par pakalpojumu un informācijas sistēmu nošķīrumu. https://www.varam.gov.lv/lv/biezak-uzdotie-jautajumi-0#ka-pareizi-veidot-pakalpojuma-nosaukumu
Piedāvātā redakcija
-
	Anete Kice (VARAM)

	4.
	Rīkojuma projekts
 Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pase
	Priekšlikums
Lūdzam pārskatīt un nepieciešamības gadījumā precizēt projekta pases 5.1. sadaļā norādīto informāciju par lietotāju skaitu – atbilstoši pasākuma 1.3.1.1. īstenošanas nosacījumiem projektā jānorāda "jaunu un modernizētu publisko digitālo pakalpojumu, produktu un procesu lietotāji", kas ir jāsasniedz ne vēlāk kā otrajā kalendāra gadā pēc projekta noslēguma maksājuma veikšanas. Minētais rādītājs ir sasniegts, ja saimnieciskās darbības veicēji, iestādes ir transformējuši savus procesus, balstoties uz digitalizētajiem jaunizveidotajiem vai ievērojami uzlabotajiem valsts procesiem, tai skaitā lietotāji kā datu izmantotāji un datu devēji, kā arī lietotāji, kuri ir attīstījuši savus digitālos produktus, pamatojoties uz valsts pārvaldes risinājumiem vai integrējoties ar valsts platformām un informācijas sistēmām. Norādot lietotāju skaitu “30” projekta pases 5.1. sadaļā, šis rādītājs tiek ieskaitīts kā projekta obligāti sasniedzamais rādītājs, kas jāsasniedz ne vēlāk kā otrā kalendārajā gadā pēc projekta noslēguma (bet ne vēlāk kā līdz 2029.gada 31.decembrim). Skaidrojam, ka rādītāja vērtībā, balstoties uz finansējuma saņēmēja sniegto informāciju, tiks ieskaitīti tie lietotāji, kas ir integrējuši savus digitālos risinājumus ar projekta ietvaros digitālo risinājumu, piemēram, datu automatizētai apmaiņai. Ņemot vērā, ka rādītāja bāzes vērtība ir 0, ja pirms sistēmas jaunās funkcionalitātes izstrādes, esošajai sistēmai ir bijuši lietotāji, kas turpmāk lieto arī jauno funkcionalitāti, tie tiek ieskaitīti projektā sasniegtā rādītāja vērtībā. Līdz ar to lūdzam norādīt juridisko personu skaitu, kas ne vēlāk kā otrajā kalendāra gadā pēc projekta noslēguma maksājuma veikšanas izmantos projekta rezultātus atbilstoši iepriekš minētajam skaidrojumam un to būs iespējams apliecināt. 
Vienlaikus lūdzam pievienot atsauci (**), ka 5.1.1.punktā norādītie lietotāji tiek ieskaitīti 1.3.1.1.pasākuma rezultāta rādītājā “Jaunu un modernizētu publisko digitālo pakalpojumu, produktu un procesu lietotāji”.
Piedāvātā redakcija
-
	Anete Kice (VARAM)

	5.
	Rīkojuma projekts
 Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pase
	Priekšlikums
Projekta pases 5.1.punktā lūdzam pievienot atsauci (*), ka projekta kopējais finansējums tiek ieskaitīts ERAF 1.3.1.1.pasākuma iznākuma rādītāja “saimnieciskās darbības veicējiem izstrādāto digitālo pakalpojumu, produktu un procesu vērtība” vērtībā. Atsauce nepieciešama, ņemot vērā Ministru kabineta 04.06.2024. noteikumu Nr.338 Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" (turpmāk – MK noteikumi Nr.338) anotācijā norādīto, ka minētā rādītāja vērtībā tiks ieskaitīts viss to 1.3.1.1. pasākuma ietvaros īstenoto projektu finansējuma apjoms, kuru ietvaros plānots izstrādāt uz saimnieciskās darbības veicējiem vērstus pakalpojumus, produktus vai procesus.
Piedāvātā redakcija
-
	Anete Kice (VARAM)

	6.
	Rīkojuma projekts
 Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pase
	Priekšlikums
Lūdzam izkļaut norādi “termiņš ir indikatīvs un var mainīties”, jo projekta īstenošanas termiņš tiek noteikts atbilstoši projekta pases 4.2. sadaļā norādīto mēnešu skaitam.
Piedāvātā redakcija
-
	Anete Kice (VARAM)



